Csongrád Város Polgármesterétől

Száma Fjl/821-1/2021 „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2021. október 28-án tartandó ülésére

## Tárgy: Csongrád Város Településfejlesztési Koncepciója

**Tisztelt Képviselő-testület!**

Csongrád Városi Önkormányzat döntött hosszútávra szóló településfejlesztési koncepciójának megújításáról, figyelemmel a 2015 óta lezajlott nagytérségi, országos változásokra, a pandémiára, a klímaváltozásra, illetve az új EU-s pénzügyi ciklusra és a készülő integrált településfejlesztési stratégia megalapozására.

A 314/2012. (XI. 8.) Korm. rendelet tartalmi követelményei szerint új megalapozó vizsgálat készült a folyamatban lévő településfejlesztés és -rendezés előkészítéseként. A javasolt településfejlesztési koncepció a korábbi fejlesztési stratégiák folytatásaként, azok eredményeire alapozottan, széles körű partnerségben készült. A településfejlesztési koncepció tartalmi követelményeit a 314/2012. (XI. 8.) Korm. rendelet 2. melléklete tartalmazza, mely melléklet 4. pontja szerinti munkarészek az integrált településfejlesztési stratégia készítése miatt nem kerültek jelen dokumentumban kidolgozásra. A tervezés folyamata a 2021. június 30. előtt megkezdődött és az addig hatályos jogszabályok szerint zajlik, az Építési törvény átmeneti rendelkezéseire tekintettel.

A koncepció elfogadását támasztja alá - és egyben annak jóváhagyását is indítványozom – a Megalapozó Vizsgálat, továbbá annak kapcsolódó dokumentumai.

Az elkészítés folyamatában a város vezetősége és a tervezők számos egyezetetés után úgy látják, hogy egy reális jövővíziót célozhat meg a jelen koncepció.

Az előterjesztés mellékleteként csatolom:

* Csongrád Város Településfejlesztési Koncepcióját
* Csongrád Város Településfejlesztési Koncepció és Településrendezési eszközök felülvizsgálata Megalapozó vizsgálatát és kapcsolódó dokumentumait

Kérem a Tisztelt Képviselő-testületet az előterjesztés megvitatására és a határozati javaslat elfogadására.

H **a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Csongrád Város Településfejlesztési Koncepciója” tárgyú előterjesztést és az alábbi döntést hozza:

A képviselő-testület támogatja a város új településfejlesztési koncepciójának tervezetét, és egyetért az ahhoz készült Megalapozó Vizsgálatokban foglaltakkal és a helyzetértékelés megállapításaival. A megtárgyalt dokumentumokat a partnerségi és államigazgatási véleményezésre megfelelőnek ítéli.

Felelős**:** Varga Júlia városi főépítész

Határidő: azonnal

**Erről jegyzőkönyvi kivonaton értesítést kapnak:**

1. Képviselő-testület tagjai
2. Bedő Tamás polgármester
3. Varga Júlia városi főépítész

Csongrád, 2021. október 21.

Bedő Tamás

 polgármester